wannaphong/clean_thaiwikipedia huggingface dataset:
# การเลือกตั้งทั่วไปในอินเดีย พ.ศ. 2567
การเลือกตั้งทั่วไปในอินเดีย พ.ศ. 2567 จัดขึ้นเมื่อวันที่ 19 เมษายน ถึง 1 มิถุนายน พ.ศ. 2567 เป็นการเลือกตั้งสมาชิกโลกสภาครั้งที่ 18 โดยการนับคะแนนเสียงทั้งหมดและผลการเลือกตั้งจะทราบในวันที่ 4 มิถุนายน พ.ศ. 2567"Lok Sabha Election 2024: All dates, full schedule, constituency-wise details, all you need to know" - India Today
# การเลือกตั้งทั่วไปในอินเดีย พ.ศ. 2562
การเลือกตั้งทั่วไปในอินเดีย พ.ศ. 2562 จัดขึ้นเมื่อวันที่ 11 เมษายน ถึง 19 พฤษภาคม พ.ศ. 2562 เป็นการเลือกตั้งสมาชิกโลกสภาครั้งที่ 17 ในการเลือกตั้งครั้งนี้พรรคภารตียชนตา ได้รับคะแนนเสียง 37.36% สูงสุดนับตั้งแต่การเลือกตั้ง พ.ศ. 2532 และได้รับที่นั่งเพิ่มขึ้นเป็น 303 ที่นั่ง ซึ่งมากกว่ากึ่งหนึ่งของจำนวนที่นั่งในโลกสภา ทำให้สามารถจะจัดตั้งรัฐบาลผสมเสียงข้างมากได้อีกครั้ง และเมื่อรวมกับพรรคอื่นๆในพันธมิตรประชาธิปไตยแห่งชาติ ได้รับที่นั่งรวม 353 ที่นั่ง"India Election Results: Modi and the B.J.P. Make History" - เดอะนิวยอร์กไทมส์   ส่วนพรรคคองเกรสแห่งชาติอินเดียที่ได้รับที่นั่งเพิ่มขึ้นเป็น 52 ที่นั่ง ซึ่งพรรคมีที่นั่งในโลกสภาไม่ถึง 10% ทำให้ยังไม่มีตำแหน่งผู้นำฝ่ายค้านในโลกสภาอีกครั้ง"Narendra Modi government will not have Leader of Opposition in Lok Sabha again" - India Today   และเมื่อรวมกับพรรคอื่นๆในพันธมิตรสหภาพก้าวหน้า ได้รับที่นั่งรวม 91 ที่นั่ง ส่วนพรรคอื่นๆที่เหลือ ได้รับที่นั่ง 98 ที่นั่ง"Final numbers are in: 300 paar for PM Modi, Congress stuck at 52" - India Today
# นิวกินีของเยอรมนี
นิวกินีของเยอรมนี  เป็นอาณานิคมแห่งแรกของจักรวรรดิอาณานิคมเยอรมัน ประกอบด้วยพื้นที่ทางตะวันออกเฉียงเหนือของเกาะนิวกินีและหมู่เกาะใกล้เคียง อาณานิคมส่วนแผ่นดินใหญ่ที่ชื่อว่า "ไคเซอร์-วิลเฮ็ลมส์ลันท์"  มีสถานะเป็นรัฐในอารักขาตั้งแต่ ค.ศ. 1884 แล้วจึงมีการผนวกรวมหมู่เกาะอื่นตามมาภายหลัง โดยใน ค.ศ. 1885 กลุ่มเกาะบิสมาร์ก (นิวบริเตน นิวไอร์แลนด์ และหมู่เกาะขนาดเล็กจำนวนมาก) และหมู่เกาะโซโลมอนเหนือได้ประกาศจัดตั้งเป็นรัฐในอารักขาของเยอรมนี ต่อมาใน ค.ศ. 1899 เยอรมนีได้ซื้อหมู่เกาะแคโรไลน์ ปาเลา และหมู่เกาะมาเรียนา (ยกเว้นกวม) จากสเปน หลังจากนั้นใน ค.ศ. 1906 นิวกินีของเยอรมนีจึงได้รวมรัฐในอารักขาหมู่เกาะมาร์แชลล์เข้ามาเป็นส่วนหนึ่งจากที่ก่อนหน้านี้แยกขาดจากกัน ซึ่งรวมถึงนาอูรูด้วย ส่วนซามัวของเยอรมนีที่แม้ว่าจะเป็นส่วนหนึ่งของจักรวรรดิอาณานิคมเยอรมัน แต่ก็มิใช่ส่วนหนึ่งของนิวกินีของเยอรมนีแต่อย่างใด

หลังการอุบัติขึ้นของสงครามโลกครั้งที่หนึ่งเมื่อ ค.ศ. 1914 กองทัพออสเตรเลียเข้ายึดครองไคเซอร์-วิลเฮ็ลมส์ลันท์และหมู่เกาะข้างเคียง ขณะที่ญี่ปุ่นเข้ายึดครองดินแดนส่วนใหญ่ที่เหลืออยู่ของเยอรมนีในแปซิฟิก โดยในปัจจุบัน นิวกินีของเยอรมนีแผ่นดินใหญ่ , กลุ่มเกาะบิสมาร์ก, และหมู่เกาะโซโลมอนเหนือเป็นส่วนหนึ่งของประเทศปาปัวนิวกินี ส่วนหมู่เกาะนอร์เทิร์นมาเรียนากลายเป็นดินแดนที่มิได้ปกครองโดยระบบเทศบาลของสหรัฐ และหมู่เกาะแคโรไลน์ (ในฐานะสหพันธรัฐไมโครนีเชีย) หมู่เกาะมาร์แชลล์ นาอูรู และปาเลา กลายเป็นประเทศเอกราช

ในช่วงอาณานิคม หมู่เกาะทางตะวันออกของไคเซอร์-วิลเฮ็ลมส์ลันท์ได้รับการเปลี่ยนชื่อเป็นกลุ่มเกาะบิสมาร์ก (เดิมชื่อ "กลุ่มเกาะนิวบริแทนเนีย") และสองหมู่เกาะที่ใหญ่ที่สุดได้รับการเปลี่ยนชื่อเป็น "น็อยพ็อมเมิร์น" ('พอเมอเรเนียใหม่' ปัจจุบันคือนิวบริเตน) และ "น็อยเมคเลินบวร์ค" ('เมคเลินบวร์คใหม่' ปัจจุบันคือเกาะนิวไอร์แลนด์)William Churchill, 'Germany's Lost Pacific Empire' (1920) Geographical Review 10 (2) pp. 84–90 at p. 84 อย่างไรก็ตาม เนื่องจากการเข้าถึงทางน้ำ เกาะรอบนอกเหล่านี้จึงเป็นส่วนหนึ่งของพื้นที่ที่มีศักยภาพทางเศรษฐกิจมากที่สุดและปัจจุบันก็ยังคงเป็นเช่นนี้อยู่

มีการก่อตั้ง "รัฐในอารักขาแปซิฟิกของจักรวรรดิเยอรมัน" ในหมู่เกาะของเยอรมนีในแปซิฟิกตะวันตก (ยกเว้นซามัวของเยอรมนี) ซึ่งอยู่ภายใต้การบริหารของนิวกินีของเยอรมนี เช่นเดียวกับกลุ่มเกาะบิสมาร์ก (นิวบริเตน นิวไอร์แลนด์ และหมู่เกาะขนาดเล็กจำนวนมาก), หมู่เกาะโซโลมอนเหนือ (บูกา บูเกนวิลล์ และหมู่เกาะขนาดเล็กจำนวนมาก), หมู่เกาะแคโรไลน์, ปาเลา, หมู่เกาะมาเรียนา (ยกเว้นกวม), หมู่เกาะมาร์แชลล์, และนาอูรู ทำให้นิวกินีของเยอรมนีครอบคลุมพื้นที่ทั้งหมด 

 อาณาเขต 
 อาณาเขต  ช่วงเวลา  พื้นที่ (โดยประมาณ)  ปัจจุบันเป็นส่วนหนึ่งของ ไคเซอร์-วิลเฮ็ลมส์ลันท์  1884–1919  181,650 ตารางกิโลเมตร  กลุ่มเกาะบิสมาร์ก  1899–1919  49,700 ตารางกิโลเมตร   เกาะบูกา  1899–1919  492 ตารางกิโลเมตร   เกาะบูเกนวิลล์  1899–1919  9,318 ตารางกิโลเมตร   ปาเลา  1899–1919  466 ตารางกิโลเมตร   หมู่เกาะแคโรไลน์  1899–1919  2150 ตารางกิโลเมตร   นาอูรู 1906–1919  21 ตารางกิโลเมตร   หมู่เกาะมาเรียนา 1899–1919  461 ตารางกิโลเมตร   หมู่เกาะมาร์แชลล์ 1906–1919  181 ตารางกิโลเมตร
# พันจ่าอากาศ
พันจ่าอากาศ (โดยทั่วไปเรียกโดยย่อว่า Flt Sgt, F/Sgt, FSGT หรือ ที่ใช้งานโดยกองทัพอากาศสหราชอาณาจักรคือ, FS) เป็นยศอาวุโสของนายทหารชั้นประทวนในกองทัพอากาศสหราชอาณาจักรและกองทัพอากาศอื่น ๆ อีกหลายแห่งที่ใช้โครงสร้างยศของกองทัพอากาศแยกจากเหล่าทัพทั้งหมดหรือบางส่วน เทียบเท่ากับจ่าเสนาธิการ (staff sergeant) หรือจ่ารักษาธงหน่วย (colour sergeant) ในกองทัพบกสหราชอาณาจักร จ่ารักษาธงหน่วยในราชนาวิกโยธิน และพันจ่า (chief petty officer) ในราชนาวี และมีรหัสยศเนโทอยู่ที่ OR-7 ในกองทัพอากาศ พันจ่าอากาศมียศสูงกว่าหัวหน้าช่างเทคนิคและต่ำกว่านายดาบ

 ประวัติ 
ตำแหน่งนี้ใช้งานครั้งแรกในกองบินหลวง (Royal Flying Corps: RFC) ในปี พ.ศ. 2455 และส่งต่อไปยังกองทัพอากาศตั้งแต่ช่วงก่อตั้งในปี พ.ศ. 2461 พันจ่าอากาศของกองบินหลวงจะประดับใบพัดสี่ใบระหว่างบั้งและมงกุฎ

ในวันที่ 1 กรกฎาคม พ.ศ. 2489 ลูกเรือพันจ่าอากาศได้รับการแต่งตั้งยศใหม่เป็นลูกเรือชั้น 1  และแทนที่บั้งด้วยดาวหกแฉกสามดวงในหรีด และมีนกอินทรีและมงกุฎประดับอยู่ อย่างไรก็ตาม เครื่องหมายดังกล่าวไม่เป็นไม่เป็นที่นิยมมากนัก และในปี พ.ศ. 2493 กองทัพอากาศได้เปลี่ยนกลับไปใช้ยศและเครื่องหมายแบบเก่า แม้ว่าพันจ่าอากาศลูกเรือจะประดับนกอินทรีระหว่างบั้งและมงกุฎก็ตาม

ระหว่างปี พ.ศ. 2493 ถึง พ.ศ. 2507 ตำแหน่งหัวหน้าช่างเทคนิคเทียบเท่ากับพันจ่าอากาศเอกและถูกจัดไว้สำหรับช่างเทคนิค แต่ปัจจุบันหัวหน้าช่างเทคนิคอยู่ในยศชั้นต้น (แต่ยังคงจัดสำหรับช่างเทคนิคเท่านั้น) แม้ว่าตามการเทียบยศของเนโทจะอยู่ในระดับเดียวกันก็ตาม

 การใช้งานปัจจุบัน 
นอกเหนือจากกองทัพอากาศสหราชอาณาจักรแล้ว ยศพันจ่าอากาศยังถูกใช้โดยกองทัพอากาศในเครือจักรภพหลายแห่ง รวมถึงกองทัพอากาศออสเตรเลีย, กองทัพอากาศนิวซีแลนด์, กองทัพอากาศศรีลังกา, กองทัพอากาศแอฟริกาใต้ และกองทัพอากาศซิมบับเว นอกจากนี้ยังใช้ในอดีตกองทัพอากาศโรดีเซียนอีกด้วย ในแคนาดา นับตั้งแต่การรวมกองทัพแคนาดาในปี พ.ศ. 2511 ตำแหน่งนี้ถูกแทนที่ด้วยนายดาบ

ในกองทัพอากาศสหราชอาณาจักร เครื่องหมายยศคือสามบั้งชี้ลงอยู่ด้านล่างของมงกุฎ

พันจ่าอากาศยังใช้ในองค์กรนักเรียนนายร้อยหลายแห่งทั่วโลก เช่น นักเรียนนายร้อยอากาศของกองทัพอากาศ นักเรียนนายร้อยกองทัพอากาศออสเตรเลีย และนักเรียนนายร้อยอากาศแคนาดา

 กองทัพอากาศไทย 
"พันจ่าอากาศ" หมายถึง ยศสามระดับในกองทัพอากาศไทย คือ พันจ่าอากาศตรี ตัวย่อ พ.อ.ต. (flight sergeant third class: Fs.3) เทียบเท่ากับจ่าสิบตรีในกองทัพบกไทย และพันจ่าตรีในกองทัพเรือไทย พันจ่าอากาศโท ตัวย่อ พ.อ.ท. (flight sergeant second class: Fs.2) เทียบเท่ากับจ่าสิบโทในกองทัพบกไทย และพันจ่าโทในกองทัพเรือไทย และพันจ่าอากาศเอก ตัวย่อ พ.อ.อ. (flight sergeant first class: Fs.1)  เทียบเท่ากับจ่าสิบเอกในกองทัพบกไทย และพันจ่าเอกในกองทัพเรือไทย

 เครื่องหมายยศ
# เอเชียนคัพ รุ่นอายุไม่เกิน 23 ปี 2024 รอบชิงชนะเลิศ
เอเชียนคัพ รุ่นอายุไม่เกิน 23 ปี 2024 รอบชิงชนะเลิศ กำหนดแข่งขันในวันที่ 3 พฤษภาคม ค.ศ. 2024 ที่สนามกีฬาจัสซิมบินฮาหมัด ในอัรร็อยยาน ประเทศกาตาร์ เพื่อตัดสินหาทีมชนะเลิศของการแข่งขันเอเชียนคัพ รุ่นอายุไม่เกิน 23 ปี 2024. แมตช์นี้เป็นการตัดสินโดย ญี่ปุ่น และ อุซเบกิสถาน.

ญี่ปุ่นชนะรอบชิงชนะเลิศไปได้ 1–0 เป็นชัยชนะเป็นครั้งที่สองในประวัติศาสตร์การเข้าร่วมของพวกเขา.

 เส้นทางสู่รอบชิงชนะเลิศ 

 ญี่ปุ่น รอบ อุซเบกิสถาน คู่แข่งขัน ผลการแข่งขัน รอบแบ่งกลุ่ม คู่แข่งขัน ผลการแข่งขัน  1–0 นัดที่ 1  2–0  2–0 นัดที่ 2  5–0  0–1 นัดที่ 3  3–0 กลุ่ม บี รองชนะเลิศ ตารางคะแนน กลุ่ม ดี ชนะเลิศ คู่แข่งขัน ผลการแข่งขัน รอบแพ้คัดออก คู่แข่งขัน ผลการแข่งขัน  4–2  รอบก่อนรองชนะเลิศ  2–0  2–0 รอบรองชนะเลิศ  2–0

การแข่งขัน
รายละเอียด

 GK 1  เลโอะ โคคุโบะRB 4  ฮิโรกิ เซกิเนะCB 22  โคตะ ทะกาอิCB 5  เซอิจิ คิมุระ   LB 21  อายูมุ โอฮาตะ   CM 7 ริฮิโตะ ยะมาโมโตะ   CM 8  โจเอล ชิมะ ฟูจิตะ (กัปตัน)RW 9  โชตะ ฟูจิโอะ    AM 17  คูริว มัตซูกิ   LW 10 เคะอิน ซาโตะ   CF 19 มาโอะ โฮโซยะ   การเปลี่ยนตัวผู้เล่น:FW 13 เรียวทะโระ อะรากิ   MF 20 ยู ฮิรากะวะ   MF 11 ฟูกิ ยะมาดะ   MF 6 โซตะ คะวาซะกิ   DF 16 ทะกะชิ อูชิโนะ   ผู้จัดการทีม:โก โออิวะ GK 1 อาบดูโวฮิด เนมาตอฟ   RB 2 ไซดาซามัต มีร์ไซดอฟ   CB 5  มุกฮัมมัดโคดีร์ คัมราลีเอฟCB 18  อาลีเบก ดัฟโรนอฟLB 6 อิโบรคิมคะลีล ยุลโดเชฟCM 23 อาบดูราอุฟ บูรีเอฟCM 17 ดียอร์ โคลมาตอฟ   RW 20 รุสลันเบก จิยานอฟ   AM 10  จาซูร์เบก จาโลลิดดินอฟ (กัปตัน)   LW 22 อาลีเชอร์ โอดีลอฟCF 19  คูซายิน นอร์ชาเอฟ   การเปลี่ยนตัวผู้เล่น:DF 3  ซาฟาร์มูรอด อาบดูรักห์มาตอฟ    FW 9  อูลุกเบก โคชิมอฟ   MF 8  อิโบรกฮิม อิโบรคีมอฟ   FW 11  โอตาเบก จูราคูซีเอฟ   MF 15  อูมาราลี รักห์โมนาลีเอฟ   ผู้จัดการทีม:ตีมูร์ คาปัดเซ

กฏ-กติกา:
 90 นาที.
 30 นาทีของการต่อเวลาพิเศษถ้าจำเป็น.
 การดวลลูกโทษ ถ้าผลการแข่งขันยังเสมอกัน.
 เปลี่ยนตัวผู้เล่นได้สูงสุดสามคน, ถ้าการเปลี่ยนตัวผู้เล่นเพิ่มหนึ่งคนในช่วงต่อเวลาพิเศษ.
# ติรุปติ
ติรุปติ (เตลูกู: తిరుపతి; Tirupati,) เป็นนครในรัฐอานธรประเทศ ประเทศอินเดีย ศูนย์กลางการปกครองของอำเภอติรุปติ ที่ตั้งของติรุมาลาเวงกเฏศวรเทวาลัยซึ่งเป็นศาสนสถานสำคัญในศาสนาฮินดู ติรุปติเป็นหนึ่งในแปด สวยัมวยักตะเกษตร ซึ่งบูชาพระวิษณุ ติรุปติเป็นศูนย์กลางการปกครองของมณฑลปกครองต่าง ๆ คือมณฑลติรุปติเขตนคร, มณฑลติรุปติเขตชนบท และเขตภาษีติรุปติ

ติรุปติเป็นกระจุกนครที่มีประชากรมากเป็นอันดับเจ็ดของรัฐด้วยประชากร  คนในปี 2011 ในแง่ของเขตนครอย่างเดียว ตามสำมะโนปี 2011 ประชากรของติรุปติอยู่ที่ 287,035 คน ถือเป็นนครที่มีประชากรมากสุดอันดับเก้าของรัฐ และอันดับสองของพื้นที่รายาลสีมา เป็นรองเพียงนครกุรนูล ในปี 2012–2013 กระทรวงการท่องเที่ยวของอินเดียประกาศให้ติรุปติเป็น "นครมรดกที่ดีที่สุด" และยังเป็นหนึ่งในนครที่รัฐบาลอินเดียเลือกพัฒนาภายใต้โครงการสมาร์ตซิตี

ชื่อของนครติรุปติประกอบด้วยคำภาษาทราวิฑ คือ ติรุ แปลว่า เป็นที่สักการะหรือทรงเกียรติ และ ปติ แปลว่าที่ประทับ ในอดีต ติรุปติเคยถูกเรียกว่า ปุษปมณฑป (Pushpa-mandapa) ดังที่ปรากฏในอาจารยหฤทยัม (Acharya-Hridayam, ศตวรรษที่ 13)
# จูนทีนธ์
จูนทีนธ์  หรือชื่อทางการ วันเอกราชแห่งชาติจูนทีนธ์  เป็นวันหยุดแห่งชาติของสหรัฐ เฉลิมฉลองทุกปีในวันที่ 19 มิถุนายน เพื่อระลึกถึงการเลิกทาสในสหรัฐ ชื่อจูนทีนธ์เป็นคำควบของคำว่า "June" (จูน; มิถุนายน) กับ "nineteenth" (ไนนทีนธ์; วันที่สิบเก้า) ซึ่งมีที่มาจากวันที่ 19 มิถุนายน 1865 เมื่อนายพลกอร์ดอน แกรงเกอร์ มีคำสั่งให้บังคับใช้การประกาศเลิกทาสในรัฐเท็กซัสเมื่อครั้นสิ้นสุดสงครามกลางเมืองสหรัฐ การฉลองจูนทีนธ์เริ่มมีขึ้นในเมืองแกลเวสตัน รัฐเท็กซัส และต่อมาจึงแพร่ขยายไปทั่วสหรัฐ โดยทั่วไปยังเป็นการฉลองรวม ๆ ถึงวัฒนธรรมชาวแอฟริกัน-อเมริกันร่วมด้วย

จูนทีนธ์ยังเป็นที่เฉลิมฉลองโดยชาวแมสโคกอส ซึ่งเป็นลูกหลานของชาวเซมีโนลิสดำที่หลบหนีการเป็นทาสในปี 1852 ออกมาตั้งรกรากในโกอาฮีลา ประเทศเม็กซิโก

ในปี 2021 จูนทีนธ์ได้รับการประกาศให้เป็นวันหยุดแห่งชาติ (federal holiday) โดยประธานาธิบดี โจ ไบเดิน ซึ่งถือเป็นวันหยุดประจำชาติที่มีการประกาศล่าสุดในสหรัฐนับตั้งแต่วันมาร์ติน ลูเทอร์ คิง จูเนียร์ ซึ่งประกาศในปี 1983

 หมายเหตุ
# เรียวซูเกะ ฮิงะ
เรียวซูเกะ ฮิงะ (, เกิด 8 พฤศจิกายน 1995) เป็นนักพากย์ ชายชาวญี่ปุ่น เกิดที่โตเกียว สังกัดอะตอมมิกมังกี
# ซาโตชิ มิกามิ
ซาโตชิ มิกามิ (, เกิด 8 มิถุนายน 1968) เป็นนักแสดงและนักพากย์ชาวญี่ปุ่น เกิดที่โตเกียว สังกัดเน็กซีด
# จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดสิงห์บุรีทั้งจังหวัด
# อิจิโกะ อาโอบะ
อิจิโกะ อาโอบะเกิดวันที่ 28 มกราคม ค.ศ. 1990 เป็นนักร้องและนักแต่งเพลงชาวญี่ปุ่นซึ่งเธอออกเพลงในสังกัดของเธอเองเครื่องดนตรีหลักของเธอคือกีตาร์เธอส่วนใหญ่ของเธอประกอบด้วย นอกจากนี้เธอก็ยังเล่นเปียโน, คลาริเน็ต,หีบเพลงและขลุ่ยของเธอ

เธอเป็นที่รู้จักจากเสียงอะคูสติกและการแต่งเพลงซึ่งได้รับแรงบันดาลใจจากความฝันของเธอ

 ชีวิตเริ่มต้น 
อาโอบะเกิดที่ อูรายาซุ, จังหวัดชิบะ และโตขึ้นที่ จังหวัดเกียวโต, ประเทศญี่ปุ่น

อิจิโกะ อาโอบะ เริ่มเรียนรู้การเล่นกีตาร์คลาสสิคตั้งแต่อายุ 17 ปี เพลงของเธอได้รับแรงบันดาลใจจากเพลงของดิสนีย์และสตูดิโอจิบลิ ซึ่งเธอเคยฟังมาตั้งแต่ยังเด็ก 

ครูปรึกษาของเธอคือนักร้อง-นักแต่งเพลงชาวญี่ปุ่นชื่อ อันมิ ยามาดะ ผู้สอนฝีมือเครื่องดนตรีจากระยะไกลแก่อาโอบะ อัลบั้มของ Aoba 0และqpแต่ละอัลบั้มมีเพลงของ Ami สองคัฟเวอร์

 อาชีพ 
ในปี 2010 อาโอบะตอนธอได้อายุ 19 ปี เธอได้ออกอัลบั้มแรกของเธอคือ Razor Girl  ตั้งแต่นั้นมา เธอได้ออกอัลบั้ม 6 อัลบั้ม รวมถึงอัลบั้มแสดงสดอีกสองสามอัลบั้ม

ประมาณปี 2012 อาโอบะ ได้รับการแนะนำให้รู้จักกับ Gezan frontman Mahi to the People โดยเพื่อนร่วมกันของพวกเขาอย่าง โคจิ ชิโมสึ (ผู้รับหน้าที่ Odotte Bakari no Kuni) Aoba และ Mahito ก่อตั้งดูโอ Nuuamm ซึ่งร่วมกันออกผลงานสตูดิโออัลบั้ม 2 ชุด ได้แก่Nuuamm (2014) และw/ave (2017)

ในปี 2013 อาโอบะได้รับเชิญให้ทำงานในการผลิตละคร "9 Days Queen" ซึ่งเป็นละครเวทีโดยโก อาโอกิ นักเขียนบทละคร นอกจากนี้เธอยังได้ทำงานร่วมกับทาคาฮิโระฟูจิแม่และยิปซี บริษัท ในการผลิตของ "Cocoon" เช่นเดียวกับการฟื้นตัวของ "Lemming" โดยชูจิ เทะระยะมะ

นอกจากนี้ อาโอบะ ยังได้ร่วมแสดงในเพลงประกอบภาพยนตร์รีเมคของNintendo Switchในปี 2019 เรื่องThe Legend of Zelda: Link's Awakeningและได้การจัดการของเธอถูกนำมาใช้เพื่อโปรโมตเกมในญี่ปุ่น

อาโอบะได้ร่วมงานกับ Ryuichi Sakamoto, Taylor Deupree, Cornelius, Haruomi Hosono, Mac DeMarco, Sweet William, and MahiToThePeople.
เเละเธอออกเพลงในค่ายเพลงของเธอ

 ผลงานเพลง 

รายชื่ออัลบั้ม
 2010: Kamisori Otome (剃刀乙女)
 2011: Origami (檻髪)
 2012: Utabiko (うたびこ)
 2013: 0
 2016: Mahoroboshiya (マホロボシヤ)
 2018: qp
 2020: Windswept Adan (アダンの風)
 2022: Amiko (Original Soundtrack)

 อัลบั้มแสดงสด 
 2011: Kaizokuban (かいぞくばん)
 2014: 0%
 2017: Pneuma
 2020:  "gift" at Sogetsu Hall
 2021: Live at Ginza Sony Park
 2021:  "Windswept Adan" Concert At Bunkamura Orchard Hall
 2021: Live at Jazzstate, 04/12/2019 (with Albert Karch)
 2023: Live at Milton Court (with 12 Ensemble)

 การเผยแพร่อื่น ๆุ 
 2011: Hinoko (火のこ) – Ichiko Aoba & Kazuhisa Uchihashi
 2012: Meteor (流星) – Haruka Nakamura & Ichiko Aoba 
 2013: Radio (ラヂヲ) – Ichiko Aoba and the Fairies (青葉市子と妖精たち)
 2013: Yura Yura feat. Ichiko Aoba – Ovall (Dawn)
 2013: Soto wa Senjou da yo (外は戦場だよ) feat. Ichiko Aoba – Cornelius (Ghost in the Shell: Arise OST)
 2019: Amaneki (あまねき) – Sweet William & Ichiko Aoba
 2020: amuletum bouquet – Ichiko Aoba
 2020: "gift" BGM – Ichiko Aoba
 2020: Seabed Eden (海底のエデン) – Ichiko Aoba
 2021: Asleep Among Endives (アンディーヴと眠って) – Ichiko Aoba
 2021: Windswept Adan Roots – Ichiko Aoba
 2022: hello - Ichiko Aoba
 2023: Space Orphans - Ichiko Aoba
 2023: meringue doll - Ichiko Aoba
 2023: Sketch (青葉市子) - Ichiko Aoba
# ฟอร์โมซาของสเปน
ฟอร์โมซาของสเปน  เป็นอาณานิคมขนาดเล็กของจักรวรรดิสเปนที่ก่อตั้งขึ้นทางตอนเหนือสุดของเกาะไต้หวัน หรือที่ชาวยุโรปในเวลานั้นรู้จักกันในชื่อ "ฟอร์โมซา" หรือในภาษาสเปนคือ "อิสลาเอร์โมซา"  ตั้งแต่ ค.ศ. 1626 จนกระทั่งยกให้กับสาธารณรัฐดัตช์เมื่อ ค.ศ. 1642 ในช่วงสงครามแปดสิบปี

โปรตุเกสเป็นยุโรปชาติแรกที่ไปถึงเกาะนี้จากชายฝั่งทางตอนใต้ของจีนใน ค.ศ. 1544 และตั้งชื่อให้กับเกาะนี้ว่า ฟอร์โมซา (ซึ่งแปลว่า "สวยงาม" ในภาษาโปรตุเกส) เนื่องด้วยภูมิทัศน์ที่สวยงามเมื่อมองจากทะเล ต่อมาชาวสเปนได้แปลชื่อเป็นภาษาสเปนว่า เอร์โมซา และใช้ชื่อนี้เรื่อยมาในแผนที่และเอกสารที่เกี่ยวข้องกับอาณานิคมของของสเปน

สเปนได้ก่อตั้งอาณานิคมทางตอนเหนือของเกาะใน ค.ศ. 1626 โดยเป็นส่วนหนึ่งของหมู่เกาะอินเดียตะวันออกของสเปนที่อยู่ในมะนิลา ซึ่งอยู่ภายใต้อาณานิคมนิวสเปน (เม็กซิโก) ในฐานะอาณานิคมของสเปน ฟอร์โมซาเป็นจุดยุทธศาสตร์สำหรับการป้องกันการค้าระดับภูมิภาคของอาณานิคมสเปนในฟิลิปปินส์ โดยเฉพาะอย่างยิ่งการป้องกันเรือสำเภาจากจีนและญี่ปุ่นที่มุ่งหน้ามายังมะนิลาจากการแทรกแซงของบริษัทดัตช์ในฟอร์โมซาของเนเธอร์แลนด์ที่อยู่ทางใต้ของเกาะ อย่างไรก็ตาม อาณานิคมนี้ดำรงอยู่เป็นเวลาสั้น ๆ เนื่องจากสูญเสียความสำคัญเชิงยุทธศาสตร์ ประกอบกับรัฐบาลสเปนในมะนิลาก็ไม่ได้เต็มใจที่จะทุ่มทรัพยากรให้กับการป้องกันมากนัก ภายหลังสงครามสิบเจ็ดปี กองกำลังดัตช์เข้าปิดล้อมป้อมปราการสุดท้ายของสเปนได้สำเร็จ เป็นผลให้เกาะส่วนใหญ่อยู่ในการควบคุมของเนเธอร์แลนด์
# ทีปวงศ์
ทีปวงศ์ (, "วงศ์ชาวเกาะ") เป็นบันทึกทางประวัติศาสตร์ที่เก่าแก่ที่สุดของศรีลังกา เชื่อว่าน่าจะรวบรวมจากอรรถกถาและแหล่งข้อมูลอื่นราวศตวรรษที่ 3 ถึง 4 ก่อนคริสต์ศักราช ทั้งมหาวงศ์และทีปวงศ์ถือเป็นแหล่งข้อมูลการบันทึกประวัติศาสตร์ของศรีลังกาและอินเดียโบราณ นอกจากมีความสำคัญในจากการเป็นแหล่งข้อมูลทางประวัติศาสตร์และตำนาน ยังเป็นงานวรรณกรรมสำคัญทางพุทธศาสนาและวรรณกรรมบาลีในยุคแรก

ไม่ระบุชื่อผู้แต่ง แต่ผู้แต่งน่าจะมีหลายคน บ้างสันนิษฐานว่าน่าจะเป็นภิกษุหรือภิกษุณีจากสำนักอนุราธปุระมหาวิหารแต่งในคริสต์ศตวรรษที่ 3–4 ฮิว เนเวล (Hugh Nevel) ชาวอังกฤษ สันนิษฐานว่าผู้แต่งทีปวงศ์เป็นภิกษุณี โดยพระราชธิดามหิลาได้เรียบเรียงตำนานลังกาว่าด้วยครอบครัวของตนเองพร้อมกับบันทึกเหตุการณ์อื่น ซึ่งได้รับมอบสืบต่อมาจากพระนางสังฆมิตตาเถรีและคณะ ฉัตรสุมาลย์ กบิลสิงห์ มีความเห็นว่า ผู้แต่งทีปวงศ์เป็นภิกษุณี เพราะเนื้อหาในทีปวงศ์ให้รายละเอียดและความสำคัญภิกษุณี

เนื้อหาในทีปวงศ์กล่าวถึงเรื่องพระพุทธเจ้าทรงชนะมาร การทำสังคายนา ทรงประกาศพระศาสนา เสด็จดับขันธปรินิพพาน พระมหินทเถระไปประดิษฐานพระพุทธศาสนาในลังกาทวีปและได้อัญเชิญพระบรมธาตุและไม้ศรีมหาโพธิ์จากชมพูทวีปมายังลังกาทวีป เหตุการณ์ในทีปวงศ์สิ้นสุดในสมัยพระเจ้ามหาเสนครองราชย์อยู่ ณ เมืองอนุราธบุรี (พ.ศ. 819–846) จึงเชื่อว่าทีปวงศ์แต่งขึ้นระหว่างหลังรัชสมัยพระเจ้ามหาเสนสมัยพระเจ้าธาตุเสน ประมาณกลางพุทธศตวรรษที่ 9 – ปลายพุทธศตวรรษที่ 10กรมศิลปากร, อธิบาย, พระคัมภีร์ทีปวงศ์ : ตำนานว่าด้วยการประดิษฐานพระพุทธศาสนาในลังกาทวีป,
พิมพ์ครั้งที่ 2, (กรุงเทพมหานคร : โรงพิมพ์ บริษัท เอดิสัน เพรส โพดักส์ จำกัด, 2557), หน้า 10–11.

เฮอร์มานน์ โอลเดนเบิร์ก (Hermann Oldenberg) ชาวเยอรมัน ได้ชำระคัมภีร์ทีปวงศ์จากอักษรสิงหลและอักษรพม่าภาษาบาลีถ่ายถอดเป็นอักษรโรมันภาษาบาลี พร้อมทั้งแปลเป็นภาษาอังกฤษ ในประเทศไทยพบคัมภีร์ทีปวงศ์อักษรขอมภาษาบาลี
ฉบับรองทรง ไม่พบหลักฐานว่าปริวรรตอักษรสิงหลเป็นอักษรขอมเมื่อใด อายุอยู่ในรัชสมัยพระบาทสมเด็จพระพุทธยอดฟ้าจุฬาโลกมหาราช มีการแปลเป็น 2 สำนวนคือ สำนวนของนายปุ้ย แสงฉาย และคณะ พิมพ์เผยแพร่โดยกรมศิลปากร และ สำนวนของภิกษุณีธัมมนันทา (รองศาสตราจารย์ ดร. ฉัตรสุมาลย์ กบิลสิงห์) แปลจากภาษาอังกฤษของ เฮอร์มานน์ โอลเดนเบิร์ก (Hermann Oldenberg)
# เหรียญกองกำลังนานาชาติในติมอร์ตะวันออก
เหรียญกองกำลังนานาชาติในติมอร์ตะวันออก หรือ เหรียญอินเตอร์เฟต  เป็นเหรียญสำหรับยกย่องสมาชิกของกองทัพออสเตรเลียที่ปฏิบัติหน้าที่เป็นเวลา 30 วัน (หรือ 30 เที่ยวบิน) ในติมอร์ตะวันออกระหว่างการทัพกองกำลังนานาชาติในติมอร์ตะวันออก (16 กันยายน พ.ศ. 2542 – 10 เมษายน พ.ศ. 2543) พื้นที่ที่เข้าเกณฑ์ประกอบด้วยติมอร์ตะวันออกและทะเลที่อยู่ติดกับติมอร์ตะวันออกออกไปในระยะทาง  จากเครื่องหมายระดับต่ำสุดของน้ำ 

บุคลากรของกองทัพออสเตรเลียยังได้รับการยกย่องจากเข็มกลัด 'ติมอร์ตะวันออก' ประดับบนแพรแถบเหรียญประจำการรบออสเตรเลีย (Australian Active Service Medal) นอกจากนี้ออสเตรเลียยังได้มอบเหรียญนี้ให้กับอีก 16 ประเทศที่เข้าร่วมในปฏิบัติการของกองกำลังนานาชาติในติมอร์ตะวันออก

 คำอธิบาย 
 เหรียญเงินนิกเกิลถูกสวมทับด้วยชิ้นส่วนเชื่อมต่อซึ่งมีดาวสหพันธ์อยู่ด้านบน
 ด้านหน้าเป็นรูปนกพิราบถือกิ่งมะกอก เป็นสัญลักษณ์ของสันติภาพ โครงร่างนี้นูนขึ้นด้วยสีเงินสีขาวขัดเงา และซ้อนทับบนแผนที่พื้นผิวและดินแดนของติมอร์ตะวันออก และมีข้อความจารึกไว้ในด้านบนของขอบเหรียญว่า 
  ด้านหลังเหรียญมีข้อความว่า 
 แพรแถบมีความกว้าง 32 มิลลิเมตร มีแถบสีแดงตรงกลาง ขนาบข้างด้วยแถบสีเขียว สีขาว และสีฟ้าอ่อน แถบสีขาว เขียว และน้ำเงินเป็นตัวแทนของกองทัพเรือ กองทัพบก และกองทัพอากาศ โดยมีสองแถบสีขาวแทนสันติภาพ สีน้ำเงินแทนทะเลรอบติมอร์ตะวันออก และสีเขียวแทนการเจริญรุ่งเรืองของประเทศใหม่ แถบสีแดงตรงกลางสื่อถึงอดีตอันปั่นป่วนของติมอร์ตะวันออก
# ยุทธนาวีที่ตารันโต
ยุทธนาวีที่ตารันโต  เกิดขึ้นในคืนวันที่ 11/12 พฤศจิกายน ค.ศ. 1940 ในช่วงสงครามโลกครั้งที่สอง ระหว่างกองทัพเรือสหราชอาณาจักรภายใต้การนำของพลเรือเอกแอนดรูว์ คันนิงแฮม และกองทัพเรืออิตาลีภายใต้การนำของพลเรือเอก อินิโก กัมปิโอนี กองทัพเรือสหราชอาณาจักรได้เปิดการโจมตีทางเรือด้วยเครื่องบินบนเรือบรรทุกอากาศยานครั้งแรกในประวัติศาสตร์ โดยใช้เครื่องบินทิ้งระเบิดตอร์ปิโดแฟร์รี่ย์ ซอร์ดฟิช จำนวน 21 ลำ จากเรือบรรทุกเครื่องบินอิลลัสเทรียส ในทะเลเมดิเตอร์เรเนียนSimpson, Michael (2004). A life of Admiral of the Fleet Andrew Cunningham. A Twentieth-century Naval Leader. Routledge Ed., p. 74.
# พระอาการประชวรของกรมหมื่นอัปสรสุดาเทพ
พระอาการประชวรของกรมหมื่นอัปสรสุดาเทพ เป็นกลอนเพลงยาว แต่งโดยคุณสุวรรณ หญิงนางในและเป็นราชินิกุลในตำหนักของพระเจ้าบรมวงศ์เธอ กรมหมื่นอัปสรสุดาเทพ ซึ่งเธอมีชื่อเสียงเจนจัดด้านการแต่งกลอน จนผู้คนสามารถจดจำและท่องบทกลอนที่เธอแต่งได้ คาดว่าเพลงยาวนี้น่าจะแต่งขึ้นช่วง พ.ศ. 2384–2386 ก่อนการสิ้นพระชนม์ของกรมหมื่นอัปสรสุดาเทพ โดยเป็นเรื่องราวที่ต่อเนื่องมาจาก เพลงยาวเรื่องหม่อมเป็ดสวรรค์ ซึ่งแต่งโดยคุณสุวรรณเช่นกัน ถือเป็นหนึ่งในงานไม่กี่ชิ้นของคุณสุวรรณที่ได้รับการเปิดเผยออกสู่สาธารณชน

เนื้อหาของเพลงยาวเรื่อง พระอาการประชวรของกรมหมื่นอัปสรสุดาเทพ มีลักษณะที่แตกต่างออกไปจาก หม่อมเป็ดสวรรค์ กล่าวคือ หม่อมเป็ดสวรรค์ ผู้แต่งแต่งเรื่องด้วยอารมณ์สนุกสนาน กรมหมื่นอัปสรสุดาเทพยังทรงพระเกษมสำราญแม้นจะมีโรคภัยมาเบียดเบียนอยู่บ้างเป็นครั้งคราว ขณะที่ พระอาการประชวรของกรมหมื่นอัปสรสุดาเทพ พบว่าผู้แต่งแต่งเรื่องด้วยความทุกข์ถึงเจ้านายเป็นอันมาก มีลักษณะเป็นการระบายอารมณ์และความรู้สึกของผู้แต่งในขณะนั้นผ่านบทกลอน กระนั้นเนื้อหาของเพลงยาวนี้ยังสอดแทรกลักษณะของสังคมไทยในช่วงต้นกรุงรัตนโกสินทร์ไว้ เช่น บรรยายความเป็นอยู่และความรู้สึกนึกคิดของสตรีชาววัง อีกทั้งยังปรากฏอาหาร วัฒนธรรม ความเชื่อ ค่านิยม และเครื่องมือเครื่องใช้ในยุคนั้นได้อย่างละเอียดชัดเจน มีคุณค่าในเชิงเอกสารที่สามารถนำความรู้ไปต่อยอดองค์ความรู้เชิงวิชาการได้อีกด้วย

พระอาการประชวรของกรมหมื่นอัปสรสุดาเทพ มีสำนักหอสมุดแห่งชาติเป็นผู้ทรงลิขสิทธิ์ และสำนักพิมพ์จะต้องขออนุญาตจากกรมศิลปากรก่อนนำไปตีพิมพ์ ทั้งนี้เคยมีการตีพิมพ์โดยสำนักพิมพ์ห้างหุ้นส่วนจำกัด ศิวพร เมื่อ พ.ศ. 2507 และสำนักพิมพ์เสริมวิทย์บรรณาคาร เมื่อ พ.ศ. 2515
# ธรรมนูญสภายุโรป
ธรรมนูญสภายุโรป (หรือที่รู้จักกันในชื่อ สนธิสัญญาลอนดอน (ค.ศ. 1949)) เป็นสนธิสัญญาพหุภาคีที่ลงนามเมื่อวันที่ 5 พฤษภาคม ค.ศ. 1949 ซึ่งนำไปสู่การจัดตั้งสภายุโรป ซึ่งเป็นองค์กรระหว่างประเทศสำหรับทุกรัฐในทวีปยุโรปที่ได้อุทิศให้กับ "การแสวงหาสันติภาพบนพื้นฐานของความยุติธรรมและความร่วมมือระหว่างประเทศ" ภายในธรรมนูญมีการกำหนดหลักการชี้นำขององค์กร อันเพื่อรักษาสิทธิมนุษยชน ประชาธิปไตย และหลักนิติธรรม รวมถึงการมอบอำนาจและการปฏิบัติงานของหน่วยงานคณะกรรมการรัฐมนตรีและรัฐสภาสมัชชาอีกด้วย

ประเทศผู้ลงนามดั้งเดิมใน ค.ศ. 1949 ได้แก่ เบลเยียม เดนมาร์ก ฝรั่งเศส ไอร์แลนด์ อิตาลี ลักเซมเบิร์ก เนเธอร์แลนด์ นอร์เวย์ สวีเดน และสหราชอาณาจักร แม้ว่าปัจจุบันจะมีผู้ลงนามและให้สัตยาบันธรรมนูญทั้งหมด 46 รัฐในยุโรป มีเพียงเบลารุส คาซัคสถาน และนครรัฐวาติกัน (สันตะสำนัก) เท่านั้นที่มิได้เป็นสมาชิก ในขณะที่รัสเซียถูกขับออกจากสภายุโรปเมื่อวันที่ 16 มีนาคม ค.ศ. 2022 หลังจากเป็นสมาชิกได้ 26 ปี (เป็นเพียงประเทศเดียวเท่านั้นที่ถูกขับไล่ออกจากองค์กร) เนื่องจากการรุกรานยูเครนที่เป็นประเทศสมาชิก ซึ่งถือเป็นการละเมิดธรรมนูญอย่างโจ่งแจ้ง

สนธิสัญญาได้รับการจดทะเบียนกับสหประชาชาติเมื่อวันที่ 11 เมษายน ค.ศ. 1951 ภายใต้หมายเลขสนธิสัญญา I:1168 เล่ม 87 หน้า 103